Apstiprināts

AS ,,Daugavpils satiksme”

Iepirkuma komisijas sēdē

2016.gada 22 .novembrī

**Iepirkuma identifikācijas Nr**.:ASDS/2016/71/KF

**Nosaukums:**„Daugavpils pilsētas tramvaju līnijas pārbūve posmos Vienības iela - Stacijas iela, Parādes iela - Cietoksnis un 18.Novembra un Ventspils ielu krustojumā”

A un B daļa

**Atbildes Nr.31**

**uz ieinteresēto piegādātāju jautājumiem**

AS ,,Daugavpils satiksme’’ Iepirkuma komisija skaidro:

*1. Jautājums :*

Pārbaudot darbu apjomus par bruģa „Mītava” ieklāšanu, kur katra bruģa veida daudzums dots gb, saņemot no ražotāja katra izmēra gb laukumus m2, mums radies būtisks jautājums. Kopējais ieklājamais laukums bruģim pa gabaliem ir 1. kārtā - 5767.99m2, 2. kārtā - 711.75m2, kopā 1.+2. kārta - 6479.74m2. Pārskaitot materiālus pa bruģa gabaliem 1. kārtā - 6415.41m2 (k=1.112), 2. kārtā - 1063.58m2 (k=1.494), kopā 1.+2. kārta – 7478.99m2. Kā redzams, starp ieklājamo laukumu un paredzēto materiālu ir starpība 999.25m2(k=1.154). Protams, materiālu patēriņā jāievērtē arī atgriezumi, bet nav saprotams kāpēc ir vairāk kā 15% rezerve. Jautājumam pievienojam arī darba apjomu failu ar aprēķiniem 1. un 2. kārtai. Lūdzam Pasūtītāju pārbaudīt bruģa apjomus un, ja nepieciešams, ievietot tos darbu apjomu tabulā.

*Atbilde uz 1 jautājumu*

Ņemot vērā to, ka projektā izmantots sarežģīts bruģa raksts, kombinējot dažādu formu un krāsu bruģi, kā arī to, ka nestandarta krāsas un formas bruģis visdrīzāk nebūs pieejams noliktavā un to būs nepieciešams pasūtīt individuāli (individuāla pasūtījuma bruģi piegādā paletēs, tas nozīmē, ka lai izbūvētu projektā paredzēto rakstu, būs nepieciešams pasūtīt lielāku apjomu), minētajos apjomos ir ņemti vērā visi ar bruģa piegādi un ieklāšanu saistītie materiālu apjomi (iesk. atgriezumus un bruģa piegriešanu) būvniecības laikā.

Uzskatam, ka apjomu korekcijas šajā gadījumā nav vajadzīgas.

*2. Jautājums :*

Darbu apjomu sarakstā Nr. 1-2 „Sliežu ceļi” pozīcijā 5.17 „Vēsturiski skaldīta granīta bruģa seguma būvniecība” /m2/225 uzrādīts materiāls „vēsturiski skaldīts granīta bruģis”. Šāda bruģa iegūšana ir esoša bruģa demontāža vai saņemšana no noliktavas iepriekš demontētās vietās. Brīvā tirdzniecībā šāds bruģis nav. Pārskatot esošos darbu apjomu sarakstus, šāda bruģa demontāžas apjomi nav atrodami. Lūdzam Pasūtītāju skaidrot:

* Vai Pasūtītājam ir pieejams, piemēram, noliktavā, „vēsturiski skaldīts granīta bruģis”?
* Kāda ir šī bruģa cena?
* Vai Daugavpilī ir šāda veida bruģa piegādātājs? Ja ir, lūdzam nosaukt iespējamos Piegādātājus?
* Ja materiāls ir pieejams Pasūtītājam, tad Pretendentam ir jāpiedāvā tikai šī materiāla iestrāde, līdz ar to, Pasūtītājs piedāvās šo materiālu bez cenas, bet tikai par ieklāšanu?

*Atbilde uz 2 jautājumu*

Darbu apjomu saraktā Nr.1-2 "Sliežu ceļi" pozīcija 5.17 "Vēsturiska, skaldīta granīta bruģa būvniecība" attiecas uz seguma pārbūvi Vienības un Lāčplēša krustojumā. Projektēšanas gaitā Daugavpils būvvaldes pārstāvji izvirzīja prasību minētajā krustojumā segumam atkārtoti pielietot esošo bruģa materiālu, vajadzības gadījumā papildinot ar jaunu. Sakarā ar to, ka pēc projekta bruģējamais laukums attiecībā pret esošo situāciju palielinās ir nepieciešams esošo materiālu papildināt ar jaunu- līdzīgu materiālu. Vēlams izmantot vēsturisko (atgūtu) materiālu. Ja šādas iespējas nav, var tikt izmantots līdzīgs materiāls.

Būvdarbu apjomu saraksta Nr.1-2 "Sliežu ceļi" pozīcija 5.17 "Vēsturiska, skaldīta granīta bruģa būvniecība" aizstāta ar "Skaldīta granīta bruģa seguma būvniecība no esoša, atgūta materiāla Vienības un Lāčplēša ielas krustojumā, nepieciešamības gadījumā papildinot ar jaunu materiālu, kura izskats ir līdzīgs esošam (ieskaitot materiāla atgūšanu)".

*3. Jautājums :*

Darbu apjomu sarakstā 1-12 poz.2.3.1 norādīta aku vāku apbruģēšana ar konusa veida bruģi 60x120x80mm, h=60mm /gb/11. Vai gabalu vietā ir paredzēti aku vāku komplekti?

*Atbilde uz 3 jautājumu*

Darbu apjomu saraksta Nr.1-12 pozīcijai 2.3. tiek mainīta mērvienība no gabaliem uz komplektu.

*4. Jautājums*

Lūdzam Pasūtītāju apstiprināt, ka saskaņā ar atbildēs Nr.26 publicēto atbildi uz 1. jautājumu, Pretendenti ir tiesīgi mainīt A daļas darbu apjomu saraksta pozīcijas Nr.1.4 un Nr.1.5 uzrādīto dnn skaitu atbilstoši savam darbu grafikam un plānotājai darbu organizācijai.

*Atbilde uz 4 jautājumu*

Apstiprinām, ka saskaņā ar atbildēs Nr.26 publicēto atbildi uz 1. jautājumu, Pretendenti ir tiesīgi mainīt A daļas darbu apjomu saraksta pozīcijas Nr.1.4 un Nr.1.5 uzrādīto dnn skaitu atbilstoši savam darbu grafikam un plānotājai darbu organizācijai.

Iepirkumu komisija